nganiso zemibuzo, bafundiswe indawo ezinje ngemiteto nesikungo se Nkosi, aze umfundisi nabancedisana naye benze konke abanako ukwaka nokufundisa abanyembezi nenguquko zisizalise ngovuyo nembulelo ku Tixo.—*Heald Town.*

E-GORDON MISSION E-NATAL.

Kwincwadi ayibale ngo 7 ka April uti u-Dr. Dalzell umfundisi wesikolo sase Gordon. “ Namhla ngo bap- tizo samkelele erementeni abantu abatandatu. uyise nonina nabantwsna babo abane. Imbali ka Macala ine mfundiso ezitandekayo. Ebukwenkweni bake waye ceshwe ngumfundisi wabase America ongase koyo. Wada wafunda nokufunda, nokoke intliziyo akayi nikela enkosini. Akupuma kulo mfundisi waya kuhlala noyise kwa Zulu. Uyise wada wafela kona engumhedeni. Imfundiso aye zifumene u-Macala zaba kusoloko zimmele, waza ke wafudukela kwase Natal ukuze abe kufupi nabafundisi. Umfazi wake wa.eke wahlala inyanga ezintandatu esebenza komnye umfundisi. Neyake intliziyo yayi ngazilibalanga imfundiso azifumane ekusebenzeni. Bati bobabini bakuma kufupi nesikolo baman’ ukuza etyalikeni bada bazinikela e-Nkosini.”

“ Bekuko nabanye ababini abebefun’ ukungena kunye no Macala noko sati mabake benze kuhle. Omnye wabo u-Folosi uneminyaka elishumi elinesitandatu ngobudala. Ngumfana ongeze wambona engayi pete Itestamente yake xa anokunceda. Ngokuhlwa uya esikuleni, umsebenzi awuqube emini. Uyise kubonakala ukuba akakatali nokuba uyaguquka unyana wake. Abantu abangavunyelwayo ukuguquka, zinto- mbi kuba ziti zakukolwa zingavumi ukutengiswa. Kute ngenye imini, ngo Mgqibelo emva kokuba ku- yekwe ukusetyenzwa, wati shwaka u-Folosi. Lide laya kutshona nele Sabata engaziwa apo akona, sa- mbona egaleleka sekuteratya—kanti ebehamba eshu- mayela Ilizwi kubahedeni. Ebehamba ne Testamente yake noko ekufundeni engekayazi kakuhle.”

EZIVELA KUBABALELANI.

*Siyazisa ukuba asilitabateli pezu kwetu ityala lenteto zababalelani betu, asitsho nokuti siyavumelana nazo zonke incwadi zabo esizishicilelayo.*

KWA SIKUKUNI.

Omnye wababalela kamapepa Amangesi uti ngomhla 27 ka August. “ Amare avela kumacala ngamacala asikuko nokuba maninzi—sekubuleleka ukuba kungekabiko kuqiniseka kuwo. Asazi ke ukuba koba yintoni na. Abapati-gunya balapa banqabile kanye nendaba. Abanye abantu bati u-Mapok ulungiselela ukulwa no Rulumente. Kuvakala nokuba amahashe abetunyelwe kumkosi wase Diamond ahlutwe lutshaba endleleni. Pezu koko kuvakala ukuba kuko nezinye inkosana ebezingati zinobuhlobo eziza kungeni elutshabeni. Into eya kunceda kukuba kufike imi- kosi ibe liqela, luqonde notshaba ukuba lufumana luzixamla.”

“ Kute apa ngenye imini kwavakala umkosi wokuba utshaba luyi raule ile.li ka Ferreira. Lite lifika ilizwi zaba sezivakala izitonga, kungasa kohle bana into okuyiyo. Kube kuko mvolontiya abati ngu Fost obeye kuzingela waza esasukela inyamakazi walubona selulapa utshaba. Kubanjwe ke amahashe kwafunzwa. Abanye bajikele ngase zantsi kwale nduli lukuyo utshaba. Lute lungaqondi nje kanti seluraulwe. Kulo ndawo kusale amadoda amahlanu kubo, aliqela angxwelerwayo. Nemipu nezikali nembumbulu zabafileyo zishiywe kulo ndawo, zase zitatwa leletu icala. Lude ke Iwagxotwa kwetn utshaba ; kweletu icala kungxwelerwe abantu ababini.”

“ Ngase lalini apa sesilima nokulima, kuhlwayelwa Ozihabile nezinyc izinto. Lonto iya kumbonisa no Sikukuni ukuba akanakuwatini ama valanti, aze ke ngoko akuyeke ukulwa kuba abake abantu abanakulima. Into esilila ngayo apa kukunga angakauleza awakonibe, kuba amavalanti aman’ ukunyunyeka, egodnka.”

“ Ilizwe asikuko nokuba likangeleka kakuhle, sike eafumana imvula.”

Kwincwadi yeveki elandelayo uquba ati lomfo. <« Ngezi ntsuku kube kuvakala ukuba kuko umkosi wotshaba okufupi nele ndawo kutiwa yi Pilgrim’s Best. Kuvakala ngoku ukuba ufike watimba inkomo ze Bulu. Umkosi wetu obusukele ufike utshaba lungasalindele nto, wabulala abantu abalishumi elinamnye, wayi fumana nenxenye yezo nkomo. Kweletu icala kudutyulwe u-Fred Sounders etangeni. Akabanga sahlala xesha lide emva koko.”

“ Kute emvakolo lulo u-Erasmus nama Bulu amatatu neqela labantsundu, bahlangana nabase lutsha­beni bababandezela ngaludonga lutile, baba kusoloko imbumbulu bezenza imvula. Kute kusasa bafika lungaseko utshaba inkomo luzishiyile. Bafike kuko abantu abane abafileyo. Ngoku kuke kwatinjwa inkomo ze Bulu ungaweva ukuqumba kwawo. Ngapambile ebeteta ngokungati anobuhlobo no Sikukuni, ngoku ungeva iziqalekiso zodwa. Mna nditi lude Lwalungisa utshaba ukutimba kwezama Bulu. Bekude kube zintloni ukukangela ukuzola kwelama Bulu abe ama Ngesi esilwa. Ndiva ukuba u-Mr. Eckersly ufumene amawaka amabini ama Swazi okuya kulwa no Sikukuni.”

Indaba zokugqibela ezivela kulo macala zezobakuba bekuko idabi elikulu ade wabanjwa kulo u-Sikukuni. Obaleledolweni, bati kube Lungu kufe abantu aba- kumashumi amatatu, kwaza ku Sikukuni bangamawaka. Yakuvakala inene yelo dabi siya kuyi bika kubafundi betu.

OBUBILEYO.

E-Tsomo, Ebatenjini.

Ndiyatemba ukuba bayakuba nosizi abahlobo balo sazisa ngokububa kwake, u-Daniso (Dantsu) Andries Ntlantsana, omzi wakowabo use Tsomo, obesebenza kwa Sanyamtya, (Jno Winter,) ubube ngomhla 16 ku Sept., ’78, umfana obudala bebukwiminyaka 21, siyazisa ngosizi olukulu izihlobo nabamelwane bake ngaye umfi lowo; ubube ngoluhlobo. Ute ekuyeni kungena kwake endlwini kwakuko umlungu opete umpu; wanele ukuba umfi angene, sawa isitonga samdubula entloko wawa wafela kwalapo. Sesino- kuxolisa ngaye ngokuti ububele Enkosini yake nakuba engabanga nakuteta, sitsho kuba ebengumntu okolwayo.

Jonas G. Dlambula.

Tarkastad, October, 1878.

Unyanisile umfo ka P. T. M. O. ukuti elipepa lelendaba asililo lezibalo ukuba singabi saziswa indaba ngenxa yoguqulo olutsha noludala ngokuba kumhlope ko mhlope nako ntsundu ofundileyo isingesi nesixosa okokuba i-Testamente le intsha ilahlekile, zenindiqonde kakuhle anditsho ukuti ayiteti lizwi lika Tixo, lona iyaliteta, kodwa kukuba ukuguqulwa kwayo ayiguqulwanga esingesini kuba ukuba ibe iguqulwe kuso nga ingenazo iziposo ezingaka kodwa usuke wayiguqula kwesinye isixosa wayisa kwesinzulu, kanti ke ayibukeki lonto yokuntsonkota ngenxa yokuba yenziwe nje ayenzelwanga ukuba kubeko abatintelekayo ekuyifundeni kufuneka beyiqonda kuba ililizwi lika Tixo ; ilizwi lika Tixo alinqatyiswa livulelwe kubo bonke abanokuliqonda. Ndiyakolwa ukuba u-Q. B. Y. ubesazi isingesi nga ebetete ngokutelekelelayo.

Ndipela kwelokuti incwadi le yona ilahlekile.

N. Mzinyana.

Newlands, October 4, 1878.

Nkosi Mhleli,—Kaundincede undifakele lamazwana am kwelo pepa lendaba, andinguye umntu oke akukataze, ndiyaqala namhlanje, nantsi into—endifuna ukuyiteta. Ndazuza usizi olukulu ngokumka kwemantyi yase Monti u-Mr. Orpen. Yaya e-Bayi. Siyayi lilela. Ngumfo obewufanele lomzi wase Monti, kuba ngumzi obupitipiti, ubunento ezininzi, esibone ukuba ebe wufanele.

Sambona lomfo xa ateta amatyala ezozinto ewateta ngendlelr, emhlope enyanisekileyo, ekcta inyaniso ngenyameko, aka ketanga bupakamo nabupantsi ukuteta kwake, njengoko kunjalo ebukristwini kona kungeko “Mgrike nam Juda.” Side samqonda kulemfazwe, ukuwunyamekela kwake umsebenzi ukuba kungabiko nto zimbi. Ute kwakubako umntu owoniwayo ngama Volontiya waketa inyaniso kwakupela.

Awu, mandiyeke ndoda nditi kanti nditeta namaciko.

Ndingowako,

John A. Nkovu.

Gxulu, Keiskama Hoek, October 9, 1878.

Nkosi Mhleli we *Sigidimi* kawundifakele lemigcana andihlala ndikukataza. Malunga nebali lika Rev. R. Johnson wase Bayi, xa ebalisela izixeko ngezixeko ngebali lika Dutwana. Into yokuqala egxeka ubulumko buka Dukwana obunconywa ngo Rev. R. Johnson yile asixelelayo u-Rev. R. Johnson ngokwake uti u-Dukwana ulandele inkosi engafanelekileyo, siliva kwangaye elo. Kanjalo uti ebesilwela abantu bakowabo, mna nditi ebebabulala. Olwela izwe nabantu bakowabo endamvayo mna ngumfo Otile owati mna ndisamlwa umlungu njengokuba ndandimlwa ngemfazwe yamanzi. Wayeteta ukuba elitandazela ilizwe lakowabo ukuba lihlume, lime

EZAWAPESIIEYA KOLWANDLE.

Iremente zase New Zealand zihlanganisa imali yo- kuncedisa ekufundiseni amadodana afundela ubufundisi. Zifumene ukuba abafundisi ezibatunyelwa e-Scotland nase England abanele, ke ngoko mazincedise amadodana akwangawelozwe asukuba engenamali yakuzixasa.—*Record.*

Ngase monti kuko Umxosa ote eyekuba amazimba esiseleni weyela kanti sise shushu, wafa.

Tntengiso—Kumhlaba ka Mrs. Riekerk ngase Burghersdorp kuya kutengiswa inkomo 22, amaha- she 13, igusha 607.

Kwele diamond imfazwe ibuye yavuka. Kute ngo­mhla 26 ka September, umkosi obuse Mossfontein wangenelwa yimpi ebipetwe ngu Gonga no Vintine. Abase lutshabeni babonwe sebekufupi, bagxotwa, kwabulawa batatu. Ngemini elandelayo kuye kubuliswa emahlatini kwafikwa kuko iqela elikulu labase lutshabeni. Kubo kubulewe amashumi omabini anabantu ababini, kweletu icala kwafa umntu wamnye.

KWELA BAMANGWATO.

Omnye umfo obala kwela Bamangwato ngapaya kwele Diamond ngo August uti. Abantu balapa bake banoloyiko olukulu bakuva ukuba abantu baka Linebu batimbe inkomo zika Khaina, bababulala abalusi bazo. Ite yakupengululwa lonto kwafunyanwa ukuba ezo nkomo zize apa ngendlela zibe zitinjwe kwenye inkosi. Abantsundu apa balungiselela ukulwa kumacalana onke. Ungafika behamba amaqelana, bexobile, bezinxakamele indaba. Iqela lokugqibela apa belilelika Khaminyani.

Site sakuwela intlangano ye Crocodile ne Marico safika kuma Bulu abezingela. Ate ebehamba neqela labantsundu, ba Bakwena. Kute besahleli kwafika isizwe esitiyene na Bakwena, sababulala bonke, nabafazi nabantwana. Senze kwalonto kwimizana ebikufupi. Abantu abaqondakeleyo ukuba babulewe babe mashumi mabini anababini. Eso sizwe side sabulala nentsana. Bekungafuneki nokude umhambi axelelwe ukuba kweli lizwe kulaula ukufa—amavumba asingawo nawo, kuko amaziko abadlelwa kuwo abanye.

Indawo esabukekayo kwaba bantu kukuba Umlungu bengafamane bafekete ngaye. Bati noko bangenzi zinto zakumbeka, bamyeke adlule.

 ISIGIDIMI SAMAXOSA, NOVEMBER 1, 1878. 5